PATVIRTINTA

Klaipėdos „Vėtrungės“ gimnazijos direktoriaus 2015 m. spalio 25 d.

įsakymu Nr. V- 162

**KLAIPĖDOS „VĖTRUNGĖS“ GIMNAZIJOS MOKYTOJO**

**PAREIGYBĖS APRAŠYMAS**

1. **BENDROSIOS NUOSTATOS**

1. Klaipėdos „Vėtrungės“ gimnazijos mokytojo (toliau – mokytojas) pareigybės aprašymas reglamentuoja mokytojo, dirbančio mokykloje pagal darbo sutartį, darbinę veiklą.

1. Mokytojas dirba, vadovaudamasis Lietuvos Respublikos Konstitucija, įstatymais, Lietuvos Respublikos vyriausybės nutarimais, Lietuvos Respublikos švietimo ir mokslo ministro įsakymais, gimnazijos direktoriaus įsakymais, gimnazijos nuostatais, gimnazijos vidaus ir darbo tvarkos taisyklėmis bei šiuo pareigybės aprašymu.
2. Mokytoją priima į darbą ir iš jo atleidžia, skiria darbo užmokestį mokyklos direktorius Lietuvos Respublikos darbo kodekso, Lietuvos Respublikos švietimo ir mokslo ministro nustatyta tvarka.
3. **KVALIFIKACINIAI REIKALAVIMAI**
4. Mokytoju gali dirbti asmuo:
   1. įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir pedagogo kvalifikaciją - pagal bendrojo ugdymo ir neformaliojo švietimo programas arba, neturintis pedagogo kvalifikacijos, bet išklausęs švietimo ir mokslo ministro nustatyta tvarka pedagoginių ir psichologinių žinių kursą - pagal neformaliojo švietimo programas;
   2. baigęs profesinio mokymo programą, įgijęs vidurinį išsilavinimą ir kvalifikaciją, turintis 3 metų atitinkamos srities darbo stažą ir išklausęs švietimo ir mokslo ministro nustatyta tvarka pedagoginių ir psichologinių žinių kursą - pagal neformaliojo švietimo programas;
   3. įgijęs vidurinį išsilavinimą ir išklausęs švietimo ir mokslo ministro nustatyta tvarka pedagoginių ir psichologinių žinių kursą – pagal neformaliojo švietimo programas;
   4. įgijęs aukštąjį arba aukštesnįjį išsilavinimą ir pedagogo kvalifikaciją arba turintis reikalingą specialųjį pasirengimą, tradicinės religinės bendruomenės ar bendrijos vadovybės nustatyta tvarka išduotą leidimą (siuntimą) – mokyti tikybos;
   5. asmuo, studijuojantis aukštojoje mokykloje – pagal bendrojo ugdymo programas.
5. Mokytoju negali dirbti asmuo:
   1. nuteistas už tyčinę nusikalstamą veiklą;
   2. teismo sprendimu pripažintas neveiksniu ar ribotai veiksniu, – iki jo pripažinimo veiksniu ar veiksnumo apribojimo panaikinimo;
   3. kuriam teismo sprendimu apribota tėvų valdžia, – iki apribojimo panaikinimo;
   4. sergantis Lietuvos Respublikos sveikatos apsaugos ministerijos atitinkamame sąraše nustatytomis ligomis;
   5. buvęs SSRS valstybės saugumo komiteto (NKVD, NKGB, MGB, KGB) kadrinis darbuotojas, kuriam taikomi teisės aktais numatyti apribojimai;
   6. kitais teisės aktų nustatytais atvejais.
6. Mokytojui taikomi tokie papildomi reikalavimai:
   1. mokėti naudotis informacinėmis technologijomis;
   2. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
   3. išmanyti ir gebėti pagal kompetenciją taikyti savo darbe ugdymą, reglamentuojančius teisės aktus;
   4. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
   5. gebėti kaupti, sisteminti, apibendrinti informaciją ir rengti išvadas.
7. **FUNKCIJOS IR ATSAKOMYBĖ**
8. Mokytojas vykdo tokias funkcijas:
   1. užtikrina ugdomų mokinių saugumą, geros kokybės ugdymą;
   2. ugdo tvirtas mokinių dorovės, pilietines, tautines ir patriotines nuostatas, pagarbą tėvams, savo kultūriniam identitetui laiduoja mokinių asmenybės galių plėtotę;
   3. gerbia mokinį kaip asmenį, nepažeisdamas jo teisių ir teisėtų interesų;
   4. planuoja savo veiklą, pasirengia pamokoms, neformaliojo švietimo užsiėmimams ir juos tinkamai organizuoja;
   5. suprantamai ir aiškiai, taisyklinga lietuvių kalba perteikia ugdymo turinį;
   6. ugdo remdamasis mokinių gebėjimais ir polinkiais, stiprina mokymosi motyvaciją ir pasitikėjimą savo gebėjimais;
   7. suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaiko jiems dalyko programą, turinį, metodus;
   8. nešališkai vertina mokinių mokymosi pasiekimus ir nuolat juos informuoja apie mokymosi pažangą; dalyvauja rengiant ir įgyvendinant gimnazijos veiklos planus (programas);
   9. tvarko pedagoginės veiklos apskaitos dokumentus,
   10. dalyvauja pagrindinio ugdymo pasiekimų patikrinimų, įskaitų, brandos egzaminų, mokinių tyrimų vykdymo, vertinimo, apeliacinėse ir kitose gimnazijos direktoriaus sudarytose darbo grupėse, komisijose;
   11. informuoja tėvus (globėjus, rūpintojus) apie jų vaiko būklę, ugdymo ir ugdymosi poreikius, pažangą, gimnazijos lankymą ir elgesį;
   12. bendradarbiauja su kitais mokytojais, kad būtų pasiekti mokymo tikslai;
   13. nedelsiant informuoja gimnazijos direktorių, direktoriaus pavaduotojus ugdymui pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą;
   14. budi renginiuose kolektyvinėje sutartyje numatytomis sąlygomis;
   15. vadovaudamas klasei:
       1. planuoja ir organizuoja klasės veiklą ir renginius, įtraukia į juos tėvus (globėjus, rūpintojus);
       2. bendradarbiaudamas su mokytojais, mokinių tėvais (globėjais ar rūpintojais), švietimo pagalbos mokiniui specialistais, sprendžia mokinių ugdymo ir ugdymosi problemas;
       3. tvarko mokinių ugdomosios veiklos apskaitos dokumentus (dienynus, asmens bylas ir kita);
       4. padeda reguliuoti mokinių mokymosi krūvį;
       5. stebi mokinių elgesį, pasiekimus, pamokų lankomumą, informuoja apie tai tėvus (globėjus, rūpintojus), gimnazijos administraciją, siūlo prevencijos priemones;
   16. vykdo kitas teisės aktų nustatytas ar gimnazijos direktoriaus įsakymu priskirtas funkcijas, kitus nenuolatinio pobūdžio pavedimus pagal priskirtą kompetenciją.
9. Mokytojo atsakomybė:
   1. vykdyti Lietuvos Respublikos įstatymus, kitus teisės aktus, gimnazijos nuostatus, laikytis gimnazijos vidaus ir darbo tvarkos taisyklių, mokytojo etikos normų;
   2. tinkamai atlikti priskirtas funkcijas, gimnazijos direktoriaus pavedimus;
   3. užtikrinti asmens duomenų apsaugą teisės aktų nustatyta tvarka.
10. Mokytojas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

**III. PAREIGYBĖS TEISĖS**

1. Mokytojas turi teisę:
   1. siūlyti savo individualias programas;
   2. pasirinkti pedagoginės veiklos būdus ir formas;
   3. ne mažiau kaip 5 dienas per metus dalyvauti kvalifikacijos tobulinimo renginiuose;
   4. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;
   5. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
   6. dalyvauti gimnazijos savivaldoje, profesinių sąjungų, asociacijų veikloje;
   7. siūlyti gimnazijos direktoriui kreiptis į savivaldybės administracijos direktorių dėl minimalios ar vidutinės priežiūros priemonės vaikui skyrimo, taip pat siūlyti gimnazijos vadovui skirti vaikui už švietimo įstaigos vidaus ir darbo tvarkos taisyklių ir mokinio elgesio normų pažeidimus drausmines auklėjamojo poveikio priemones teisės aktų nustatyta tvarka;
   8. teikti siūlymus dėl gimnazijos ugdymo planų sudarymo, ugdymo proceso kokybės gerinimo, vaiko minimalios priežiūros priemonių įgyvendinimo veiksmingumo, pamokų krūvio skirstymo, ūkinės finansinės veiklos organizavimo;
   9. gauti iš gimnazijos darbuotojų informaciją, reikalingą pareigoms tinkamai vykdyti;
   10. teikti siūlymus vertinant gimnazijos vadovų bei kolegų vadybinę ir pedagoginę veiklą;
   11. gauti išsilavinimą ir kvalifikaciją atitinkančią algą, darbo užmokesčio priedą, priemokas ar kitas išmokas, būti skatinamas teisės aktų nustatyta tvarka;
   12. atsisakyti atlikti darbus, nesulygtus darbo sutartimi;
   13. vadovaujant klasei:
       1. organizuoti mokinių išvykas už mokyklos ribų;
       2. kontroliuoti mokinių pareigų vykdymą, padėti spręsti įvairaus pobūdžio jų problemas;
       3. prireikus kviestis mokinio tėvus (globėjus, rūpintojus);
       4. padėti mokiniui pasirinkti tolesnę mokymosi ar veiklos kryptį;
       5. atsižvelgus į aplinkybes, atsisakyti vadovavimo klasei nepasibaigus mokslo metams;
2. Mokytojas gali turėti kitų teisių, nustatytų Lietuvos Respublikos darbo kodekse ir kituose teisės aktuose.

**V. PAVALDUMAS IR ATSKAITINGUMAS**

1. Mokytojas pavaldus ir atskaitingas gimnazijos direktoriui.

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data)